Referat af undervisning og evalueringsmøde , Lone og Claus 09.03.12

**Undervisningen:**

Indholdet til fredagens danskmodul fra kl. 12.10-13.40 med 7.a forløb med udgangspunkt i kompendiet om folkeeventyr, side 21-24, hvor der indledtes med at omtale kontraktmodellen, side 18, og de almindeligste typer af eventyr, side 19.

Mht. analysen og fortolkningen af eventyret "Dronningen som altid bar handsker" arbejdede eleverne med indholdet i opgaverne 1-4, som Claus på fineste vis havde overført til CL-strukturer således:

* rollelæsning, side 142-143, til når de læser eventyret,
* par-tjek, side 128-129, når de fx skal finde sproglige træk i opgave 3,
* par-sammenligning, side 126-127, når de i opgave 3d skal fylde adjektiver på første afsnit,
* bordet rundt, side 86-87, når de i opgave 5 skal skrive en anden slutning, hvor de så cirkulerer et ark/åbent dokument

Strukturerne fungerede generelt rigtig fint i grupperne. Også flere af ”de 5” deltog og formulerede sig aktivt om stoffet. Særligt i Rollelæsning var de meget opmærksomme på at få alle med på en god måde. Der var selvfølgelig også sekvenser, hvor de forsøgte at melde sig ud.

**Møde ml. Claus og Lone:**

På efterfølgende møde udarbejde vi følgende (tillempede SMTTE-model), som gælder for den kommende periode frem til næste møde:

Status på arbejdet i klassen:

* Claus har lavet plan for samarbejdsteams for resten af skoleåret.
* Til store samtaledagene placerede eleverne sig individuelt i en målcirkel for hvert fag ud fra deres egen opfattelse af flg. parametre, som elevplanen, de fik udleveret forud for skolehjem-samtalerne, indeholdt:

• Lytter og tager hensyn til kammeraterne

• Arbejder engageret og aktivt i timerne

• Møder forberedt til timerne

* Elevernes oftest realistiske bud blev efterfølgende brugte som afsæt i skolehjem-samtalerne.
* Der er en god og åben stemning i klassen, hvor eleverne virker trygge og glade.

Mål for kommende periode:

* At de ”udsatte 5” (marginaliserede i forhold til det faglige) indgår i dynamisk interaktion med de andre. At de andre hjælper til fastholdelse.

Tiltag i kommende periode:

* Små succeser i små strukturer hver dag, hvor alle kan magte opgaven.
* At der hver dag er noget, hvor eleverne er aktive sammen.

Tegn i kommende periode:

* De 5 føler selv de rykker, og føler sig inkluderet
* Claus føler de rykker, og føler sig inkluderet
* Lærerne i teamet føler de rykker .

Aftaler:

* Vi mødes igen i klassen til undervisning d. 31.05 kl. 12:10 – 13:40. Derefter møde.