Værdier på spil er tænkt som et materiale til udvikling af klassens værdier og elevernes sociale kompetencer.

Vi har tænkt, at når klassens regler skal udformes, så vil det være godt at begynde med konkrete situationer, som eleverne kender til fra skolens hverdag. Ved at drøfte konkrete situationer skal eleverne gerne nå til den erkendelse, at udformning af regler i klassen ofte er anderledes end virkeligheden i skolegården/klassen. Når eleverne får medindflydelse på regler, som får betydning for det sociale liv i klassen, så lærer de over år, at trufne beslutninger kan få konsekvenser for den enkelte elev eller for hele klassen, derfor skal de demokratiske processer tages alvorligt.

Eleverne er aktive i hele processen, som veksler mellem fællessamtaler og gruppearbejde.